PROJEKTS

Uz 15.05.2024.

vēlamais izskatīšanas datums: domē – 22.05.2025.

sagatavotājs un ziņotājs: I. Gotharde

PROTOKOLLĒMUMS

**Par** **pagaidu regulējumu pašvaldības sociālās rehabilitācijas pakalpojuma**

**nodrošināšanā bērniem, kuriem noteikta invaliditāte**

Ādažu novada pašvaldības 27.10.2021. saistošo noteikumu Nr. 17/2021 “Par pašvaldības sociālo pakalpojumu piešķiršanas kārtību” (turpmāk – SN 17/2021) 18.1 punkts noteica, ka bērniem, kuriem noteikta invaliditāte un, ņemot vērā bērna individuālās vajadzības, pašvaldības Sociālais dienests piešķir 40 pakalpojuma reizes gadā bez maksas pašvaldības sociālās rehabilitācijas infrastruktūrā pieejamiem pakalpojumiem, kas iekļauti bērna individuālajā sociālās rehabilitācijas plānā, speciālista vai ārsta nosūtījumā vai izrakstā no veselības kartes. Pakalpojumu nodrošina Pakalpojuma sniegšanas speciālista noteiktajā rindas kārtībā.

Ādažu novada pašvaldības 28.03.2024. saistošo noteikumu Nr. 18/2024 “Par pašvaldības pabalstiem iedzīvotājiem bez materiālā stāvokļa izvērtēšanas” (stājās spēkā 01.05.2024.) 44.3. apakšpunkts nosaka, ka ar šo noteikumu spēkā stāšanās brīdi spēku zaudē SN 17/2021 VI. nodaļa, tajā skaitā, 18.1 punkts.

Minētais sociālo pakalpojumu veids ir iekļauts saistošo noteikumu “Par pašvaldības sociālo pakalpojumu piešķiršanas kārtību” projekta 36. punktā, kas tika izskatīts domes Izglītības, kultūras, sporta un sociālajā komitejā 08.05.2024. Saistošo noteikumu projekts tika publicēts pašvaldības oficiālajā tīmekļvietnē sabiedrības viedokļa noskaidrošanai, un priekšlikumi sniedzami līdz 24.05.2024. Saistošos noteikumus paredzēts izskatīt domes 30.05.2024. sēdē.

Šobrīd ir izveidojusies situācija, ka nevienos spēkā esošos saistošajos noteikumos nav regulēts SN 17/2021 18.1 punktā noteiktais sociālās palīdzības veids bērniem, kuriem noteikta invaliditāte, tāpēc ir nosakāms pagaidu noregulējums līdz brīdim, kamēr saistošie noteikumi “Par pašvaldības sociālo pakalpojumu piešķiršanas kārtību” stāsies spēkā.

Pašvaldību likuma 4. panta pirmās daļas 9. punkts nosaka, ka pašvaldības autonomā funkcija ir nodrošināt iedzīvotājiem atbalstu sociālo problēmu risināšanā, kā arī iespēju saņemt sociālo palīdzību un sociālos pakalpojumus.

Pamatojoties uz Pašvaldību likuma 4. panta pirmās daļas 9. punktu, Sociālo pakalpojumu un sociālās palīdzības likuma 3. panta trešo daļu, kā arī Finanšu komitejas 22.05.2024. atzinumu,

atklāti balsojot, ar \_\_ balsīm „par”, „pret” – \_\_\_, „atturas” – \_\_\_\_, **PAŠVALDĪBAS DOME NOLEMJ**:

**Noteikt**, ka līdz pašvaldības saistošo noteikumu “Par pašvaldības sociālo pakalpojumu piešķiršanas kārtību” spēkā stāšanās dienai bērniem, kuriem noteikta invaliditāte un vajadzības, kas noteiktas bērna individuālajā sociālās rehabilitācijas plānā, speciālista vai ārsta nosūtījumā vai izrakstā no veselības kartes, ir tiesības saņemt 40 pakalpojuma reizes gadā pakalpojumiem pašvaldības sociālās rehabilitācijas sniegšanas vietās.

\_\_\_\_\_\_\_\_\_\_\_\_\_\_\_\_

*Izsniegt/nosūtīt norakstus: JIN, ĀNSD - @*